Na temelju članka 117. stavka 5. Zakona o socijalnoj skrbi (“Narodne novine” broj 157/13., 154/14., 99/15., 52/16., 16/17., 130/17., 98/19., 64/20. i 138/20.) i članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15. i 11/15.-pročišćeni tekst, 2/18., 3/18.- pročišćeni tekst i 4/20.) i članka 3. Odluke o sufinanciranju troškova smještaja u domove za starije i nemoćne osobe ("Službeni glasnik Koprivničko-križevačke županije" broj 10/18. i 18/19.), na prijedlog Savjeta za umirovljenike i osobe starije životne dobi, Župan Koprivničko-križevačke županije dana 11. siječnja 2021. godine donio je

## ZAKLJUČAK

o cenzusu za ostvarivanje i visini novčane pomoći za sufinanciranje smještaja u domove za starije i nemoćne osobe u 2021. godini

**I.**

Cenzus za ostvarivanje novčane pomoći od Koprivničko-križevačke županije za sufinanciranje smještaja u domove za starije i nemoćne osobe u 2021. godini prosječna je mjesečna mirovina manja od 3.800,00 kuna.

II.

Visina novčane pomoći u 2021. godini iznosi:

- **400,00 kuna** mjesečno za korisnika s prosječnom mirovinom do 2.300,00 kuna

- **300,00 kuna** mjesečno za korisnika s prosječnom mirovinom od 2.300,00 kuna do 3.200,00 kuna

- **200,00 kuna** mjesečno za korisnika s prosječnom mirovinom od 3.200,00 kuna do 3.800,00 kuna.

**III.**

Ovaj Zaključak objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

### KLASA: 550-01/18-02/16

URBROJ: 2137/1-06/02-21-11

Koprivnica, 11. siječnja 2021.

#  ŽUPAN

 Darko Koren, ing. građ., v.r.